**भारत सरकार**

**रक्षा मंत्रालय  
रक्षा विभाग**

**राज्य सभा  
अतारांकित प्रश्न संख्या 835**

**28 जुलाई, 2015 को उत्तर के लिए**

**रक्षा परिवहन उपस्करों की खरीद**

**835. श्री पंकज बोरा :**

क्या रक्षा मंत्री यह बताने की कृपा करेंगे कि :

(क) क्या सरकार ने विदेशी कंपनियों से रक्षा परिवहन उपस्करों की खरीद करने का निर्णय लिया है ;

(ख) यदि हां, तो पिछले तीन वर्षों के दौरान विभिन्न रक्षा उपस्करों की खरीद का ब्यौरा क्या है ; और

(ग) रक्षा संविदा संबंधी प्रक्रिया और हेलीकॉप्टर खरीद के मामले में हाल में क्या प्रगति हुई है ?

**उत्तर  
रक्षा मंत्री (श्री मनोहर पर्रीकर)**

(क) से (ग): परिवहन उपस्कर; चोपरों तथा हेलीकॉप्टरों हेतु संविदाओं सहित रक्षा उपस्कर की पूंजीगत अधिप्राप्ति हेतु दिशानिर्देशक प्रक्रिया रक्षा अधिप्राप्ति प्रक्रिया (डीपीपी) 2013 है जिसमें स्वदेशी तथा विदेशी स्रोतों से अधिप्राप्ति हेतु प्रावधान हैं । पिछले तीन वर्षों में, परिवहन विमान की पूंजीगत अधिप्राप्ति हेतु समझौता किया गया है ।

नीतिगत रूपरेखा तैयार करने सहित डीपीपी-2013 में संशोधनों संबंधी विशेषज्ञों की समिति ने अपनी रिपोर्ट सरकार को सौंप दी है ।

\*\*\*\*\*